gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O cambio na sociedade e a obra social como bases para evitar a desigualdade económica
Cuarta feira, 05 de outubro de 2022
Banca para ricos, banca para pobres
Representantes de iniciativas de economía alternativa, déronse cita en Compostela para tratar o tema das diferenzas entre os países do Primeiro e do Terceiro mundo.
Tags: banca desenvolvemento pobreza
Durante a xornada destacouse a importancia de temas como a creación de microcréditos, e a súa idoneidade como instrumento financeiro, a necesidade de cambiar os hábitos do mundo desenvolvido para erradicar a pobreza, ou a función das caixas de aforro como axentes sociais. Debateuse tamén sobre a idea de crear unha banca ética, sostíbel e alternativa e fomentar redes de solidariedade e colaboración.
O acto contou coa presenza do director de Desenvolvemento de Negocios de Tríodos Bank, Carlos Bendito, o voceiro da Asociación polo Interese Solidario "O Peto", Raúl Asegurado, e o director da Obra Social Caixanova, Guillermo Brea. Pola súa banda, Carlos Bendito explicou o método de funcionamento do banco que representa, e que pretende lograr o cambio sostíbel da sociedade mediante o financiamento de microcréditos e comercio xusto. Os créditos que concede obteñen beneficios que se orientan cara o investimento social.
Carlos Bendito alertou de que "chegará un momento no que non haberá recursos" e sinalou que cos microcréditos se impulsa o crecemento, tendo sempre en conta os valores humanos na toma de decisións. Con esta medida, contribuiríase a saír da pobreza, e ao tempo xerar unha plusvalía que se podería investir en novos proxectos.
Para conseguir algún cambio, é necesario que os países desenvolvidos analicen e transformen os seus hábitos de consumo, así o afirma o representante da Asociación "O Peto", Raúl Asegurado, quen destaca tamén o protagonismo do ser humano como chave para superar a desigualdade. "O Peto" é unha asociación sen ánimo de lucro que propón unha economía alternativa e solidaria, onde a persoa está por enriba do capital. Esta iniciativa pretende financiar ás persoas que teñen propostas viábeis de autoemprego e non teñen acceso a un aval.
O director da Obra Social de Caixanova, Guillermo Brea, explicou que as Caixas de Aforros tamén están a loitar contra as desigualdades, xa que naceron para "evitar a exclusión financeira das clases desfavorecidas e impulsar o desenvolvemento económico e para realizar actividades de carácter social". Dende 2001, estas entidades destinan máis de 1.000 millóns de euros a actividades sociais.
Solidariedade e banca alternativa
As redes de solidariedade e colaboración fanse necesarias nun mundo que cada vez ten un maior grao de globalización. É imprescindíbel ter unha cidadanía activa que colabore no combate contra a pobreza.
A banca ética, alterativa e sostíbel sería outra das posíbeis solucións para tratar de resolver o problema das desigualdades entre os dous mundos. Dende os anos 70, estas bancas ofrecen servizos financeiros destinados a actividades con criterios e valores éticos sen que inflúa a obtención de beneficios.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Mesa de debate da conferencia
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto